Jaunųjų demokratų sąjunga

Demokratijos iššūkis jaunimui
2023-11-23 10:00 - 2023-11-25 15:00 (Europe/Vilnius) | Lietuvos Respublikos Seimas, Gedimino pr. 53, Vilnius, LT-01109, Lietuva
Tau įdomu, kaip jauni žmonės gali tapti pokyčių kūrėjais? Domiesi klimato aktyvizmu, demokratija, žaliosiomis, europietiškomis ar feministinėmis vertybėmis?
Europos Žaliųjų Fondas ir Jaunųjų demokratų sąjunga kviečia 16-23 metų moksleivius ir studentus dalyvauti interaktyviuose mokymuose „Demokratijos iššūkis jaunimui“, kurie vyks 2023 m. lapkričio 23-25 d.
Renginio metu iš arti pamatysime LR Seimo narių darbą bei bandysime jį atlikti patys, susipažinsime su Europos Sąjungos veikla, struktūra bei iššūkiais, diskutuosime aktualiomis temomis, pavyzdžiui, demokratijai kylančiomis grėsmėmis Europoje, kalbėsime apie žaliąsias vertybes, feminizmo judėjimą, socialinį teisingumą bei, žinoma, mūsų planetą, jos gerovę bei kaip prie to galime prisidėti. Su 20 aktyviausių dalyvių pavasarį keliausime į Briuselį (Europos Parlamentą)!
Renginio programą galite pamatyti čia.
Dėl detalesnės informacijos galite kreiptis el. paštu info@jauniejidemokratai.lt arba telefonu +37062913098.
Projektą organizuoja Europos Žaliųjų fondas, remiamas Jaunųjų demokratų sąjungos ir finansinėmis lėšomis iš Europos Parlamento paramos Europos Žaliųjų fondui.
